**Referat af bestyrelsesmødet onsdag den 11. juni 2014 kl. 1930 hos Allan, Valdemarsgade 1 B**

Til stede var Lars, Henrik og Allan

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Dørtelefon i nr. 83

*Dørtelefonen i nr. 83 er blevet repareret. Fejlene blev bedømt til at være efterladenskaber fra sommerfuglelarver. Der er opsat ny kasse og udskiftet en telefon i en af lejlighederne.*

1. Status på bagtrapperne og beslutning om de næste arbejder

*Det er planlagt at udskifte linoleum i løbet af juli og hvis dette går efter planen så at få malet træværket i august. Allan undersøger om der er tilstrækkeligt med penge i kassen. Lars forfatter meddelelse til beboerne om at trapperne skal ryddes for opmagasinerede genstande.*

1. Udestående murerarbejder

*Allan retter henvendelse til murer om de udestående arbejder hos bl. andre Cecilie, Anita og Katrine & Jesper.*

1. Skilte på haner til lukning af vandforsyningen med angivelse af de afsnit der lukkes for.

*Vi afventer tilbagemelding fra Ninna som har kontakt til bbb.*

1. Opdatering af fortegnelse over ejere og lejere

*Lars og Allan søger at sammensætte de seneste oplysninger til en oversigt.*

1. Er vedligeholdelsen af lejlighederne i nr. 1 A, tredje t.v. og 1 B, stuen t.h. i orden?

*Medlemmerne indretter deres lejligheder som de ønsker. Foreningen kan kun gribe ind hvis der forekommer vanrøgt. Der foreligger ikke oplysninger som kan tyde herpå, bortset fra en lejlighed fra hvis badeværelse der er strømmet vand ud og ned i lejligheden under hvor bl. a et loft er blevet beskadiget. Udbedringsomkostningerne, som vil andrage godt tyvetusinde kroner, dækkes ikke af vores forsikring grundet manglende vedligeholdelse af det badeværelse hvorfra vandet er strømmet ud. Denne udgift skal dækkes af ejeren af den lejlighed hvorfra vandet er strømmet ud. Allan beder ejeren om at vi kan få adgang til lejligheden for at bedømme hvad der skal gøres.*

1. Underskrift på årsrapporten for 2013.

*Underskrift blev foretaget. Det er dog ikke årsrapporten men driften af vores betalingsservice som kræver bestyrelsens underskrifter.*

1. Eventuelt
	1. *Lars har oprettet e-box til foreningen. Det er planen at tre fra bestyrelsen skal have adgang så henvendelser af relevans kan videresendes til den øvrige bestyrelse.*
	2. *På næste møde skal vi tage stilling til arbejdsdag og dens indhold.*
	3. *Næste møde blev fastsat til den onsdag den 6. august 2014 kl. 1930 hos Allan.*